ZAPISNIK

14. sjednice Upravnog vijeća Tiflološkog muzeja

održane dana 31. siječnja 2019. godine u 13.30 sati

u prostorijama Tiflološkog muzeja

Sjednici su nazočni sljedeći članovi Upravnog vijeća:

Vojin Perić, ravnatelj Dramskog studija slijepih i slabovidnih „Novi život“

Nevenka Ćosić, prof., Tiflološki muzej

Sanja Frajtag, u mirovini

Nina Sivec, dipl. def., Tiflološki muzej

Ravnateljica Muzeja:

Željka Bosnar Salihagić, Tiflološki muzej

Sjednici nisu nazočni:

Markita Franulić, ravnateljica Tehničkog muzeja Nikola Tesla – uz ispriku zbog poslovnih obaveza u matičnoj kući

 Sanja Frajtag otvara sjednicu Upravnog vijeća i predlaže sljedeći

DNEVNI RED

1. Usvajanje zapisnika 13. sjednice Upravnog vijeća Tiflološkog muzeja
2. Usvajanje Financijskog izvješća za 2018. godinu
3. Usvajanje Izvješća o radu TM za 2018. godinu
4. Usvajanje Statuta TM, uz prethodnu suglasnost Ministarstva kulture
5. Usvajanje Poslovnika o radu Upravnog vijeća
6. Razno

Ad.1. Upravno vijeće jednoglasno usvaja Zapisnik 13. sjednice UV Tiflološkog muzeja, bez primjedbi i dopuna.

Ad.2. Na poziv Upravnog vijeća sjednici se pridružuje Vladimir Tremac, voditelj računovodstvenog odjeljka koji obrazlaže financijsko izvješće TM za 2018. godinu. V. Tremac navodi sljedeće:

„Stanje novčanih sredstava na dan 31/12/2018. na žiro-računu i blagajni iznosi 181.640 kn kao što je iskazano u obrascu BIL na AOP oznaci br. 064.

# Stanje imovine u iznosu 4.365.879 kn s indeksom 94,1. Razlog smanjenja vrijednosti je ispravak vrijednosti ne proizvedene i proizvedene dugotrajne imovine (AOP 003, 007).

# Stanje financijske je imovine u iznosu 183.491 s indeksom 210,3. Razlog povećanja su dobivena sredstva u okviru mjere za zapošljavanje pripravnika krajem 2018-te godine.

Stanje obveza su u iznosu od 244.770 kn s indeksom 147,7. Razlog povećanja je tehnika knjiženja dobivenih sredstava u okviru mjere za zapošljavanje pripravnika za plaće koje će biti isplaćene u 2019-oj godini.

Višak prihoda poslovanja iznosi 12.671 kn. Razlog viška prihoda je tehnika knjiženja dobivenih sredstava u okviru mjere za zapošljavanje pripravnika krajem 2018-te godine.

Obveze za EU predujmove u iznos 61.889 kn odnosi se na mjere za zapošljavanje pripravnika za plaće koje će biti isplaćene u 2019-oj godini.

Ostvaren prihodi od prodaje ulaznica u iznosu 35.355 kn s indeksom 141,7. Razlog je povećanje broja posjetitelja.

Tekući donacije muzejske građe u iznosu 31.075 kn s indeksom 296.

Ostvaren je prihod u iznosu 35.000 kn s indeksom 140.

Rashodi su u iznosu 37.917 kn s indeksom 314,9 zbog službenog puta u Rusiju.

Rashod u iznosu 17.705 kn s indeksom 1311,5 su zbog hitne sanacije klima sustava.

Obuhvaća sve troškove iz PR-RAS obrasca u zbirnom iznosu prenesene prema djelatnosti u koju ustanova pripada, a to je u našem slučaju djelatnost kulture. Ukupan iznos za tekuću godinu je 2.359.770 kn.

Povećanje imovine u iznosu 3.010 kn odnosi se na višak zatečen prilikom popisa imovine obveza i potraživanja za 2018-tu godinu.”

Nakon kratke diskusije članovi Upravnog vijeća donose

ODLUKU

kojom se usvaja Financijsko izvješće TM za 2018. godinu.

Ad.3. Željka Bosnar Salihagić po točkama prezentira Izvješće o izvršenju programa rada Muzeja za 2018. g. Na početku ističe kako su muzejske aktivnosti u 2018. godini bile pojačano usmjerene na različite akcije, promocije, povremene i putujuće izložbe. Vezano uz djelatnost *Sudjelovanje na kongresima i savjetovanjima* ravnateljica navodi kako je iz Izvješća vidljiva angažiranost djelatnika koja doprinose ugledu Tiflološkog muzeja prilikom predstavljanja na različitim inozemnim i domaćim događanjima.

Ravnateljica nadalje navodi kako je u TM protekle godine održano nekoliko izložbi. Ističe izložbe *Sanja Fališevac – Zaustavljeni pokret* i *Mrak posao* kao i putujuću izložbu *Svijet zvukova* koja je gostovala u Osijeku, Puli i Dubrovniku te izložbu *Imam pravo* koja je gostovala u nekoliko škola u Zagrebačkoj županiji, a u prosincu 2018. godine svoj put je započela putujuća izložba *Kuc- kuc, ovdje Tiflološki muzej.*

Ravnateljica navodi kako je glavni cilj njezinog četverogodišnjeg mandata razvoj publike, usprkos pojačanom marketingu i oglašavanju preko društvenih mreža broj posjetitelja TM nije zadovoljavajući pa tako ističe broj od oko 37 000 posjetitelja programa Tiflološkog muzeja izvan muzeja, dok broj posjetitelja u muzeju iznosi samo nešto više od 2000. Dodaje kako se očekuje da se zaposlenjem novog muzejskog pedagoga/ pripravnika taj broj poveća, jer se planiraju radionice koje bi privukle nove posjetitelje. N. Ćosić dodaje kako smatra kako je taj oblik promocije muzeja poželjan jer su, navodi, upravo radionice koje se organiziraju kroz različite manifestacije izvan muzeja popularne i jako posjećene. S. Frajtag zaključuje kako je po priloženom izvješću razvidno kako su aktivnosti i programi koje TM organizira bogati, raznoliki i kvalitetni.

Nakon kratke diskusije Upravno vijeće donosi

 ODLUKU

kojom se usvaja Izvješće o radu Tiflološkog muzeja za 2018. godinu.

Ad.4. Ravnateljica Bosnar Salihagić obavještava članove Upravnog vijeća da je stigla suglasnost Ministarstva kulture za usvajanje novog, izmijenjenog Statuta Tiflološkog muzeja. Što se tiče usvajanja novog Pravilnika o unutarnjem ustrojstvu i načinu rada Tiflološkog muzeja potrebna je, po preporuci MK, suglasnost Ministarstva kulture. Nakon dobivene suglasnosti usvojit će se novi Pravilnik o unutarnjem ustrojstvu i načinu rada Tiflološkog muzeja. Temeljem toga Upravno vijeće donosi

 ODLUKU

kojom se prihvaća donošenje Statuta Tiflološkog muzeja.

Ad.5. Zbog usvajanja Poslovnika o radu Upravnog vijeća TM, ravnateljica prezentira predloženi Poslovnik. Napominje kako je on u potpunosti usklađen sa Statutom TM i s novim Zakonom o muzejima. Članovi Upravnog vijeće diskutiraju kako slijedi po točkama te donose

ODLUKU

kojom se usvaja Poslovnik o radu Upravnog vijeća TM.

Ad.6. Pod točkom Razno nije bilo rasprave.

Sjednica Upravnog vijeća je završila u 14:00 sati.

Zapisničarka: predsjednica Upravnog vijeća:

Nina Sivec Sanja Frajtag